
Către,




BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra proiectului Legii instituirea zilei de 10 august ca Ziua Unităţii Civice, transmis Comisiei pentru administraţie publică şi amenajarea teritoriului pentru dezbatere şi avizare în fond, în procedură obișnuită, cu adresa nr. PL. x 608 din 28 octombrie 2019.
PREŞEDINTE,
Angelica FĂDOR

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T      

asupra proiectului Legii instituirea zilei de 10 august ca Ziua Unităţii Civice


În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură obişnuită, cu proiectul Legii instituirea zilei de 10 august ca Ziua Unităţii Civice, transmis cu adresa nr. PL. x 608  din 28 octombrie 2019, înregistrat cu nr. 4c-7/531 din 29 octombrie 2019.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de primă Cameră sesizată, a adoptat proiectul de lege în şedinţa din 21 octombrie 2019.


Consiliul Legislativ avizează favorabil proiectul de lege (nr.777/06.09.2019).

Consiliului Economic şi Social avizează nefavorabil proiectul de lege (nr.4566/03.09.2019).

Comisia juridică, de disciplină şi imunităţi avizează favorabil proiectul de lege (nr.4c-13/1016/17.12.2019).

Proiectul de lege are ca obiect de reglementare instituirea zilei de 10 august ca „Ziua Unităţii Civice”, în scopul conştientizării problemelor comunităţii şi al evidenţierii importanţei dialogului dintre membrii societăţii româneşti din ţară şi din diaspora. Autorităţile administraţiei publice locale pot acorda sprijin logistic şi pot acorda fonduri din bugetele proprii, în vederea organizării manifestărilor dedicate acestei zile.
         Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa online din 2 iunie 2020.


La lucrările Comisiei au fost prezenţi membri ai Comisiei, conform listei de prezență.

La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: domnul Augustin-Cătălin IAPĂ, secretar de stat în cadrul Ministerului  Lucrărilor Publice, Dezvoltării şi Administraţiei.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea proiectului Legii instituirea zilei de 10 august ca Ziua Unităţii Civice, din următoarele considerente: 

- Evenimentele ce au avut loc la data respectivă sunt în curs de investigare, iar instituirea unei astfel de zile în acest moment nu este oporună.

- Nu se justifică introducerea zilei unității civice pe 10 august, deoarece există alte zile în care se sărbătoresc dialogul și unitatea civică (ex: 21 mai - ziua mondială pentru diversitate culturală, dialog și dezvoltare; 16 noiembrie - ziua toleranței).

În funcţie de obiectul şi conţinutul său, proiectul de lege face parte din categoria legilor ordinare.

                           PREŞEDINTE,                                        SECRETAR,

                               Angelica FĂDOR                       Simona BUCURA-OPRESCU
Întocmit,
Consilier parlamentar, Alina Tănase

